**СТОПАНСКА КОНЮНКТУРА**

**БИЗНЕС АНКЕТИ НА НСИ, ОКТОМВРИ 2024 ГОДИНА**

През октомври 2024 г. **общият показател на бизнес климата** намалява с 5.6 пункта в сравнение със септември (от 22.5% на 16.9%) (виж фиг. 1 от приложението), като понижение на показателя е регистрирано във всички наблюдавани сектори - промишленост, строителство, търговия на дребно и услуги.

**Промишленост.** Съставният показател „бизнес климат в промишлеността“ спада с 5.0 пункта (от 18.3% на 13.3%) (виж фиг. 2 от приложението) в резултат на по-негативните оценки и очаквания на промишлените предприемачи за бизнес състоянието на предприятията. Анкетата отчита намаление в притока на поръчки през последните три месеца, като и прогнозите за износа (виж фиг. 3 от приложението), и производствената активност през следващите три месеца се влошават. През октомври средното натоварване на мощностите е с 1.2 пункта под нивото си от юли и достига 73.2%.

Несигурната икономическа среда и недостигът на работна сила продължават да са основните проблеми, ограничаващи развитието на бизнеса (виж фиг. 4 от приложението).

Прогнозите на мениджърите по отношение на продажните цени в промишлеността през следващите три месеца са в посока на увеличение (виж фиг. 5 от приложението).

**Строителство.** През октомври съставният показател „бизнес климат в строителството“ се понижава с 2.2 пункта (от 23.4% на 21.2%) (виж фиг. 6 от приложението), което се дължи на неблагоприятните очаквания на строителните предприемачи за бизнес състоянието на предприятията през следващите шест месеца. По тяхно мнение в следващата половин година се очаква известно намаление на новите поръчки, което ще доведе и до свиване на дейността в краткосрочен план (виж фиг. 7 от приложението).

Осигуреността на производството с поръчки се запазва спрямо април и се оценява на 7.5 месеца.

Най-сериозните проблеми за дейността на предприятията остават несигурната икономическа среда, недостигът на работна сила и цените на материалите, като през последния месец се отчита засилване на негативното влияние на първия и третия фактор (виж фиг. 8 от приложението).

Относно продажните цени очакванията на строителните предприемачи са те да останат без промяна през следващите три месеца (виж фиг. 9 от приложението).

**Търговия на дребно.** Съставният показател „бизнес климат в търговията на дребно“ спада с 11.6 пункта (от 35.2% на 23.6%) (виж фиг. 10 от приложението) в резултат на резервираните оценки и очаквания на търговците на дребно за бизнес състоянието на предприятията. Същевременно и прогнозите им за обема на продажбите и поръчките към доставчиците (виж фиг. 11 от приложението) през следващите три месеца са неблагоприятни.

Несигурната икономическа среда, конкуренцията в бранша и недостигът на работна сила продължават да затрудняват в най-голяма степен развитието на бизнеса (виж фиг. 12 от приложението).

Преобладаващата част от търговците на дребно очакват продажните цени да запазят своето равнище през следващите три месеца (виж фиг. 13 от приложението).

**Услуги[[1]](#footnote-1)**. През октомври съставният показател „бизнес климат в сектора на услугите“ се понижава с 3.8 пункта (от 17.2% на 13.4%) (виж фиг. 14 от приложението), което се дължи на умерените оценки и очаквания на мениджърите за бизнес състоянието на предприятията. Мненията им за настоящото търсене на услуги са благоприятни (виж фиг. 15 от приложението), докато прогнозите им за следващите три месеца са по-резервирани.

Основният фактор, ограничаващ дейността, остава несигурната икономическа среда, посочена от 52.1% от предприятията. На второ и трето място са недостигът на работна сила и конкуренцията в бранша (виж фиг. 16 от приложението).

Относно продажните цени в сектора на услугите мениджърите предвиждат известно увеличение през следващите три месеца (виж фиг. 17 от приложението).

**Методологични бележки**

Бизнес наблюденията в промишлеността, строителството, търговията на дребно и сектора на услугите събират информация за мненията на предприемачите по отношение на състоянието и развитието на техния бизнес.

От май 2002 г. всички бизнес наблюдения се финансират съвместно от НСИ и Европейската комисия () съгласно подписани споразумения между двете институции. НСИ се ангажира да провежда наблюденията съгласно Хармонизираната програма на Европейския съюз. Всяко съобщение или публикация на НСИ е с автор НСИ и Комисията не носи отговорност за ползата, която може да бъде извлечена от информацията, съдържаща се в тях.

От юли 2010 г. НСИ публикува данните от бизнес анкетите съобразно новата Класификация на икономическите дейности (КИД - 2008) (NACE Rev. 2). Всички динамични редове са преизчислени съобразно Класификацията и са съпоставими във времето.

Отговорите на въпросите от анкетите са представени в тристепенна категорийна скала от типа: „увеличение“, „без промяна“, „намаление“ или „над нормално“, „нормално“, „под нормално“. Балансите на оценките се изчисляват като разлика на относителните дялове по екстремните варианти на отговор. Показателят „бизнес климат“ е средна геометрична на балансите на оценките за настоящата и за очакваната бизнес ситуация в предприятията през следващите шест месеца.

Общият показател на бизнес климата е средна претеглена на четири отраслови показателя на бизнес климата - в промишлеността, строителството, търговията на дребно и сектора на услугите, като последният показател е включен в общия динамичен ред от май 2002 година.

**Приложение**

**Фиг. 1. Бизнес климат - общо**



**Фиг. 2. Бизнес климат в промишлеността**



**Фиг. 3. Очаквания за износа в промишлеността през следващите три месеца**



**Фиг. 4. Фактори, затрудняващи дейността в промишлеността**

**(Относителен дял от предприятията)**



**Фиг. 5. Очаквания за продажните цени в промишлеността през следващите три месеца**



**Фиг. 6. Бизнес климат в строителството**



**Фиг. 7. Очаквана строителна активност през следващите три месеца**



**Фиг. 8. Фактори, затрудняващи дейността в строителството**

**(Относителен дял от предприятията)**



**Фиг. 9. Очаквания за продажните цени в строителството през следващите три месеца**



**Фиг. 10. Бизнес климат в търговията на дребно**



**Фиг. 11. Очаквания за поръчките към доставчиците в търговията на дребно през следващите три месеца**



**Фиг. 12. Фактори, затрудняващи дейността в търговията на дребно**

**(Относителен дял от предприятията)**



**Фиг. 13. Очаквания за продажните цени в търговията на дребно през следващите три месеца**



**Фиг. 14. Бизнес климат в сектора на услугите**



**Фиг. 15. Търсене в сектора на услугите през последните три месеца**



**Фиг. 16. Фактори, затрудняващи дейността в сектора на услугите**

**(Относителен дял от предприятията)**



**Фиг. 17. Очаквания за продажните цени в сектора на услугите през следващите три месеца**



1. Без търговия. [↑](#footnote-ref-1)